CELEX: 62011TN0602
Language: el
Date: 2011-11-22 00:00:00
Title: Υπόθεση T-602/11: Προσφυγή της 22ας Νοεμβρίου 2011 — Pêra-Grave κατά ΓΕΕΑ — Fundação De Almeida (QTA S. JOSÉ DE PERAMANCA)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/30
            
         Προσφυγή της 22ας Νοεμβρίου 2011 — Pêra-Grave κατά ΓΕΕΑ — Fundação De Almeida (QTA S. JOSÉ DE PERAMANCA)
   (Υπόθεση T-602/11)
   2012/C 32/63
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Pêra-Grave Sociedade Agrícola, Unipessoal, Lda (Évora, Πορτογαλία) (εκπρόσωπος: J. de Oliveira Vaz Miranda Sousa, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Fundação Eugénio De Almeida (Évora, Πορτογαλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στα πλαίσια της εσωτερικής αγοράς (εμπορικά σήματα και υποδείγματα) της 19ης Σεπτεμβρίου 2011 στην υπόθεση R 1797/2010-2 και, κατά συνέπεια, να απορριφθεί στο σύνολό της η ανακοπή κατά του σήματος του οποίου ζητείται η καταχώριση και να γίνει δεκτή στο σύνολό της η αίτηση καταχωρίσεως του κοινοτικού σήματος, και
            
         
               —
            
            
               να καταδικάσει το καθού στα έξοδά του και στα σχετικά με τις παρούσες διαδικασίες έξοδα στα οποία υποβλήθηκε η προσφεύγουσα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το εικονιστικό σήμα «QTA S. JOSÉ DE PERAMANCA», για προϊόντα της κλάσεως 33 — Αίτηση καταχωρίσεως κοινοτικού σήματος υπ’ αριθ. 7291669
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η αντίδικος ενώπιον του τμήματος προσφυγών
   
      Αντιταχθέν σήμα ή σημείο: καταχωρισμένο υπ’ αριθ. 283684 πορτογαλικό εικονιστικό σήμα «VINHO PÊRAMANCA TINTO», για προϊόντα της κλάσεως 33, καταχωρισμένο υπ’ αριθ. 308864 πορτογαλικό εικονιστικό σήμα «VINHO PÊRAMANCA BRANCO», για προϊόντα της κλάσεως 33, καταχωρισμένο υπ’ αρθ. 405797 πορτογαλικό εικονιστικό σήμα «PÊRAMANCA», για προϊόντα της κλάσεως 33
   
      Απόφαση του τμήματος ανακοπών: απέρριψε την ανακοπή
   
      Απόφαση του τμήματος προσφυγών: δέχτηκε την ανακοπή και την προσφυγή, ακύρωσε την επίμαχη απόφαση και απέρριψε την αίτηση καταχωρίσεως κοινοτικού σήματος για τα επίμαχα αγαθά
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του κανονισμού 207/2009, του Συμβουλίου, καθόσον το τμήμα προσφυγών: (i) υπέπεσε σε πλάνη περί το δίκαιο, υποτιμώντας τη συνολική βαρύτητα των πολυάριθμων οπτικών, ακουστικών και εννοιολογικών διαφορών των δύο σημάτων και προσδίδοντας κατά συνέπεια μεγαλύτερη σημασία στον συνολικό αντίκτυπο του μοναδικού κοινού τους στοιχείου, ήτοι των λεκτικών στοιχείων «PERA» και «MANCA» και (ii) εφάρμοσε κατά εσφαλμένο τρόπο τις αρχές και τη θέση του Γενικού Δικαστηρίου στην υπόθεση T-332/05 «TERRANUS κατά TERRA» η οποία έχει υποβληθεί στην κρίση του Δικαστηρίου και εσφαλμένως απεφάνθη ότι ο βαθμός της συνολικής ομοιότητας των αντιπαρατιθέμενων σημάτων αρκούσε, ώστε να προκληθεί κίνδυνος συγχύσεως.